cyanic-selkie/wikianc huggingface dataset:
พระบาทสมเด็จพระจุลจอมเกล้าเจ้าอยู่หัว
การปฏิรูปการปกครอง
พ.ศ. 2427 ทรงปรึกษากับพระวรวงศ์เธอ พระองค์เจ้าปฤษฎางค์ อัครราชทูตไทยประจำอังกฤษ ซึ่งพระองค์เจ้าปฤษฎางค์ พร้อมเจ้านายและข้าราชการ 11 นาย ได้กราบทูลเสนอให้เปลี่ยนแปลงการปกครองเป็นแบบราชาธิปไตยภายใต้รัฐธรรมนูญ แต่พระองค์ทรงเห็นว่ายังไม่พร้อม แต่ก็โปรดให้ทรงศึกษารูปแบบการปกครองแบบประเทศตะวันตก และ พ.ศ. 2431 ทรงเริ่มทดลองแบ่งงานการปกครองออกเป็น 12 กรม (เทียบเท่ากระทรวง)
พ.ศ. 2431 ทรงตั้ง "เสนาบดีสภา" หรือ "ลูกขุน ณ ศาลา" ขึ้นเป็นฝ่ายบริหาร ต่อมา ใน พ.ศ. 2435 ได้ตั้งองคมนตรีสภา เดิมเรียกสภาที่ปรึกษาในพระองค์ เพื่อวินิจฉัยและทำงานให้สำเร็จ และรัฐมนตรีสภา หรือ "ลูกขุน ณ ศาลาหลวง" ขึ้นเพื้อปรึกษาราชการแผ่นดินที่เกี่ยวกับกฎหมาย นอกจากนี้ยังทรงจัดให้มี "การชุมนุมเสนาบดี" อันเป็นการประชุมปรึกษาราชการที่มุขกระสัน พระที่นั่งดุสิตมหาปราสาท
ด้วยความพอพระทัยในผลการดำเนินงานของกรมทั้งสิบสองที่ได้ทรงตั้งไว้เมื่อ พ.ศ. 2431 แล้ว พระบาทสมเด็จพระจุลจอมเกล้าเจ้าอยู่หัวจึงทรงประกาศตั้งกระทรวงขึ้นอย่างเป็นทางการจำนวน 12 กระทรวง เมื่อวันที่ 1 เมษายน พ.ศ. 2435 อันประกอบด้วย
หลังจากวิกฤตการณ์ ร.ศ. 112 (พ.ศ. 2436) ทรงให้กระทรวงมหาดไทยรับผิดชอบกิจการพลเรือนเพียงอย่างเดียว และให้กระทรวงกลาโหมรับผิดชอบกิจการทหารเพียงอย่างเดียว ยุบกรม 2 กรม ได้แก่ กรมยุทธนาธิการ โดยรวมเข้ากับกระทรวงกลาโหม และกรมมรุธาธร โดยรวมเข้ากับกระทรวงวัง และเปลี่ยนชื่อกระทรวงเกษตรพานิชการ เป็น กระทรวงเกษตราธิการ ด้านการปกครองส่วนภูมิภาค มีการรวมอำนาจเข้าสู่ศูนย์กลาง ทำให้ไทยกลายมาเป็นรัฐชาติสมัยใหม่ โดยการลดอำนาจเจ้าเมือง และนำข้าราชการส่วนกลางไปประจำแทน ทรงทำให้นครเชียงใหม่ (พ.ศ. 2317–2442) รวมเข้าเป็นส่วนหนึ่งของสยาม ตลอดจนทรงแต่งตั้งให้พระเจ้าน้องยาเธอ กรมหมื่นประจักษ์ศิลปาคม ไปประจำที่อุดรธานี เป็นจุดเริ่มต้นของการปกครองแบบเทศาภิบาล
พ.ศ. 2437 ทรงกำหนดให้เทศาภิบาลขึ้นกับกระทรวงมหาดไทย ยกเลิกระบบกินเมือง และระบบหัวเมืองแบบเก่า (ได้แก่ หัวเมืองชั้นใน ชั้นนอก และเมืองประเทศราช) จัดเป็นมณฑล เมือง อำเภอ หมู่บ้าน ออกพระราชกำหนดสุขาภิบาลกรุงเทพฯ ร.ศ.116 (พ.ศ. 2440) จัดตั้งสุขาภิบาลกรุงเทพ สุขาภิบาลแห่งแรกของประเทศ ขึ้นกับกระทรวงนครบาล ระบบเทศาภิบาลดังกล่าวทำให้สยามกลายเป็นรัฐชาติที่มั่นคง มีเขตแดนที่ชัดเจนแน่นอน นับเป็นการรักษาเอกราชของประเทศ และทำให้ราษฎรมีคุณภาพชีวิตดีขึ้น
พระองค์ยังได้ส่งเจ้านายหลายพระองค์ไปศึกษาในทวีปยุโรป เพื่อมาดำรงตำแหน่งสำคัญในการปกครองที่ได้รับการปฏิรูปใหม่นี้ และทรงจ้างชาวต่างประเทศมารับราชการในตำแหน่งที่คนไทยยังไม่เชี่ยวชาญ ทรงตั้งสุขาภิบาลท่าฉลอม เป็นสุขาภิบาลหัวเมืองแห่งแรกของประเทศ วันที่ 18 มีนาคม พ.ศ. 2448 (ร.ศ.124) ถือเป็นการเริ่มต้นการกระจายอำนาจสู่ท้องถิ่นและเริ่มต้นการปกครองส่วนท้องถิ่งครั้งแรก วันที่ 18 มีนาคม ทุกปีจึงเป็นวันท้องถิ่นไทย และออกพระราชบัญญัติสุขาภิบาลหัวเมือง ร.ศ. 127 (พ.ศ. 2451) และจัดตั้งสุขาภิบาลเพิ่มขึ้นอีก 13 แห่งหลังจากนั้น
การเสด็จประพาสสิงคโปร์ ชวา พม่าและอินเดีย
พระบาทสมเด็จพระจุลจอมเกล้าเจ้าอยู่หัวเสด็จประพาสต่างประเทศครั้งแรกที่สิงคโปร์และปัตตาเวีย ตามคำแนะนำของมิสเตอร์น็อกซ์ (Knox) กงสุลอังกฤษ ที่เสนอเจ้าพระยาศรีสุริยวงศ์ในการจัดการศึกษาวิธการปกครองถวายแด่รัชกาลที่ 5 โดยให้เสด็จทอดพระเนตรเมืองสิงคโปร์ซึ่งเป็นอาณานิคมอังกฤษ เมืองปัตตาเวียและเมืองเสมารังซึ่งเป็นอาณานิคมฮอลันดา เพื่อศึกษาวิธีการปกครองตามแบบอย่างของอังกฤษ และศึกษาความเจริญทางด้านเศรษฐกิจและสังคมแบบตะวันตกเพื่อนำมาใช้ปฏิรูปประเทศไทยให้ทันสมัย
การเสียดินแดนให้ฝรั่งเศส
รวมแล้วในคราวนี้ ไทยเสียเนื้อที่ประมาณ 66,555 ตารางกิโลเมตร
พระราชลัญจกรประจำพระองค์
พระราชลัญจกรประจำพระองค์พระบาทสมเด็จพระจุลจอมเกล้าอยู่หัว เป็นตรางา ลักษณะกลมรี กว้าง 5.5 ซ.ม. ยาว 6.8 ซ.ม. โดยมีตรา พระเกี้ยว หรือ จุลมงกุฏ ซึ่งประดิษฐานบนพานแว่นฟ้า 2 ชั้น มีฉัตรบริวารตั้งขนาบทั้ง 2 ข้าง ถัดออกไปจะมีพานแว่นฟ้า 2 ชั้น ทางด้านซ้ายวางสมุดตำรา และทางด้านขวาวางพระแว่นสุริยกานต์เพชร โดยพระราชลัญจกรของพระบาทสมเด็จพระจุลจอมเกล้าเจ้าอยู่หัวนั้นเป็นการเจริญรอยจำลองมาจากพระราชลัญจกรของพระบาทสมเด็จพระจอมเกล้าเจ้าอยู่หัว
การสร้างพระลัญจกรประจำพระองค์นั้น จะใช้แนวคิดจากพระบรมนามาภิไธยก่อนทรงราชย์ นั่นคือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ดังนั้น จึงเลือกใช้ พระเกี้ยว หรือ จุลมงกุฎ มาใช้เป็นพระราชลัญจกรประจำพระองค์
พระราชสมัญญานาม
พระองค์ได้รับการถวายพระสมัญญานามว่า"พระปิยมหาราช" แปลว่า มหาราชผู้ทรงเป็นที่รัก, "พระพุทธเจ้าหลวง", พระบิดาแห่งการปฏิรูปข้าวไทย และ พระบิดาแห่งการถ่ายภาพไทย
พระราชโอรสและพระราชธิดา
หากไม่นับรวมรัชกาลที่ 1-4 แล้ว ถือว่าพระบาทสมเด็จพระจุลจอมเกล้าเจ้าอยู่หัวเป็นพระบรมอรรคราชบรรพบุรุษของพระมหากษัตริย์ไทยทุกพระองค์ในพระบรมราชจักรีวงศ์ โดยเป็นสมเด็จพระบรมชนกนาถของพระมหากษัตริย์ไทย 2 พระองค์ คือ พระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว เป็นสมเด็จพระบรมอัยกาธิราชของพระมหากษัตริย์ไทยอีก 2 พระองค์ คือ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร รวมถึงยังเป็นสมเด็จพระบรมปัยกาธิราชของพระบาทสมเด็จพระวชิรเกล้าเจ้าอยู่หัว
เจ้าจอมมารดาเอม
เจ้าจอมมารดาเอม อาจหมายถึง
วิหารไฟแห่งแยซด์
วิหารไฟแห่งแยซด์ (, Ātaškade-ye Yazd, Fire Temple of Yazd) หรือ ออแตชแบฮ์รอเมแยซด์ (, Ātaš Bahrām-e Yazd หรือ Yazd Atash Behram) เป็นวิหารไฟในศาสนาโซโรอัสเตอร์ ตั้งอยู่ที่แยซด์ แคว้นแยซด์ ประเทศอิหร่าน ซึ่งเป็นพื้นที่ที่มีการนับถือศาสนาโซโรอัสเตอร์มาตั้งแต่ 400 ปีก่อนคริสตกาล ในวิหารเป็นที่ประดิษฐานออแตชแบฮ์รอมหรือ "ไฟแห่งชัยชนะ" ที่ลุกไหม้มาตั้งแต่ปี ค.ศ. 470 และเป็นไฟเดียวในเก้าออแตชแบฮ์รอม ที่ตั้งอยู่ในอิหร่าน ที่เหลืออีกแปดไฟปัจจุบันอยู่ในประเทศอินเดีย การบูชาไฟในศาสนาโซโรอัสเตอร์เป็นการบูชาไฟในฐานะรูปอวตารของพระอาฮูรามาซดา ไฟชนิดออแตชแบฮ์รอมเป็นไฟศักดิ์สิทธิ์ที่ประกอบขึ้นมาจากไฟสิบหกแหล่งแตกต่างกัน เช่น ไฟที่เกิดจากฟ้าผ่า
ประวัติศาสตร์
รูปปั้นท่อนบนของ Maneckji Limji Hataria ผู้มีบทบาทสำคัญในการระดมทุนก่อสร้างวิหาร สามารถพบได้อยู่ในบริเวณวิหาร was ประกอบสัญลักษณ์รูปดวงอาทิตย์และดวงจันทร์
ลักษณะ
วิหารสร้างขึ้นด้วยสถาปัตยกรรมอะเคเมนิด ด้วยงานก่ออิฐถือปูน ตามการออกแบบโดยสถาปนิกจากบอมเบย์ ลักษณะการออกแบบของวิหารคล้ายคลึงกับวิหารระดับออแตชเบฮ์รอมในอินเดีย โดยรอบของวิหารเป็นสวนที่มีต้นผลไม้ ประตูทางเข้าของวิหารมีรูปของพระอะฮูระมาซดาติดตั้งอยู่บนเหนือประตู
ไฟศักดิ์สิทธิ์ในวิหารประดิษฐานอยู่หลังกระจก ห้องที่มีไฟศักดิ์สิทธิ์นี้อนุญาตให้เฉพาะศาสนิกชนของโซโรอัสเตอร์เข้าไปได้เท่านั้น คนนอกศาสนาสามารถมองไฟได้จากนอกห้องกระจก ไฟนี้เผาไหม้อยู่ในเตาบรอนซ์ขนาดใหญ่ โดยมีบุคคลที่เรียกว่า "ฮีร์โบด" (Hirbod) เป็นผู้ดูแลรับผิดชอบ
ออแก รูสแตม โนชีแรแวน เบลีแวนี (Aga Rustam Noshiravan Belivani) แห่งชารีฟาบาด ระบุว่าแอนจูแมนีแนซีรี (Anjuman-i Nasiri; เจ้าหน้าที่ทางศาสนาโซโรอัสเตอร์ที่มาจากการเลือกตั้ง) ได้เปิดวิหารไฟสู่สาธารณชนที่รวมถึงคนที่ไม่ใช่ศาสนิกชนของโซโรอัสเตอร์นับตั้งแต่ทศวรรษ 1960 เป็นต้นมา ตามธรรมเนียมแล้วนิยมสร้างวิหารไฟให้อยู่ติดแหล่งน้ำธรรมชาติเพื่อให้เป็นการครบธาตุทั้งสี่ (ดิน น้ำ ลม ไฟ) แต่วิหารไฟนี้ไม่ได้อยู่ใกล้แหล่งน้ำใด ๆ จึงมีการสร้างสระน้ำด้านหน้าแทน
รายพระนามเคาะลีฟะฮ์
นี่คือ รายพระนามบุคคลที่ได้ตำแหน่งเคาะลีฟะฮ์ ที่เป็นผู้นำสูงสุดในด้านศาสนากับการเมืองของรัฐอิสลาม ซึ่งรู้จักกันในชื่อรัฐเคาลีฟะฮ์ และตำแหน่งของอุมมะฮ์อิสลาม ในฐานะผู้สืบทอดทางการเมืองต่อจากมุฮัมมัด
รัฐเคาะลีฟะฮ์รอชิดีน (8 มิถุนายน ค.ศ. 632 – 29 มกราคม 661)
รัฐเคาะลีฟะฮ์ของฮะซัน อิบน์ อะลี (ค.ศ. 661)
รัฐเคาะลีฟะฮ์อับบาซียะฮ์ (25 มกราคม ค.ศ. 750 – 20 กุมภาพันธ์ ค.ศ. 1258)
(ไม่ยอมรับโดยมุสลิมภายใต้การปกครองของราชวงศ์อุมัยยะฮ์ในคาบสมุทรไอบีเรียใน ค.ศ. 756)
ในช่วงปัจฉิมยามของการปกครองของอับบาซิยะฮ์ ผู้นำมุสลิมเริ่มใช้คำนำหน้าอื่น เช่น สุลต่าน
รัฐเคาะลีฟะฮ์ออตโตมัน (ค.ศ. 1517 – 3 มีนาคม ค.ศ. 1924)
ตามปกติ ผู้นำราชวงศ์ออตโตมันจะมีตำแหน่ง สุลต่าน นำหน้า แต่จากนั้นเริ่มใช้ตำแหน่งเฉพาะสำหรับบางพระองค์ สุลต่านมูรัดที่ 1 (ครองราชย์ ค.ศ. 1362–1389) เป็นพระองค์แรกที่ใช้คำนำหน้าเป็นเคาะลีฟะฮ์ โดยอ้างว่าใช้ตำแหน่งนี้หลังจากพิชิตเอดีร์แน
สำนักงานของรัฐเคาะลีฟะฮ์ออตโตมัน ซึ่งถูกยุบในวันที่ 3 มีนาคม ค.ศ. 1924 ถูกย้ายไปที่ Grand National Assembly of Turkey; เพื่อดำเนินไปตามฆราวาสนิยมในช่วงต้นของสาธารณรัฐตุรกีโดยประธานาธิบดี มุสทาฟา เคมัล อาทาทืร์ค
หลังรัฐเคาะลีฟะฮ์ถูกยุบ ทาง Grand National Assembly of Turkey ได้ก่อตั้ง Presidency of Religious Affairs ในฐานะศูนย์อำนาจทางศาสนาอิสลามสูงสุดในประเทศ
เคาะลีฟะฮ์ที่ไม่ค่อยรู้จักโดยทั่วไป
รัฐเคาะลีฟะฮ์ที่ไม่ยอมรับอย่างถูกกฎหมายโดยมุสลิมส่วนใหญ่
รัฐเคาะลีฟะฮ์ของอิบน์ ซุบัยร์ (ค.ศ.684–692)
อับดุลลอฮ์ อิบน์ ซุบัยร์ หลานชายของอาอิชะฮ์ ภรรยาคนที่ 3 ของมุฮัมมัด ได้ก่อกบฏต่อรัฐเคาะลีฟะฮ์อุมัยยะฮ์ใน ค.ศ. 684 เขาอ้างตนเองเป็นเคาะลีฟะฮ์ในมักกะฮ์ แต่กลับพ่ายแพ้และถูกฆ่าใน ค.ศ. 692 หลังแม่ทัพอัลฮัจญาจ อิบน์ ยูซุฟ ล้อมเมืองเป็นเวลา 6 เดือน
รัฐเคาะลีฟะฮ์อุมัยยะฮ์แห่งกอร์โดบา (ค.ศ. 929–1031)
(ไม่ค่อยยอมรับอย่างกว้างขวาง; มีอำนาจในประเทศสเปนและบางส่วนของมัฆริบ)
รัฐเคาะลีฟะฮ์ฟาฏิมียะฮ์ (ค.ศ.909–1171)
(พวกฟาฏิมียะฮ์นับถือชีอะฮ์อิสมาอีลียะฮ์ที่อ้างว่าเป็นลูกหลานของฟาฏิมะฮ์ ลูกสาวของมุฮัมมัด และฝ่ายซุนนีถือว่าเป็นพวกนอกรีต การอ้างเป็นเคาะลีฟะฮ์ของพวกเขาไม่ค่อยเป็นที่ยอมรับอย่างถูกกฎหมายในฐานะผู้สืบทอดตำแหน่งเคาะลีฟะฮ์ผ่านทางมุฮัมมัดโดยอุมมะฮ์มุสลิม เพราะไม่มีหลักฐานว่าพวกเขาเป็นลูกหลานของฟาฏิมะฮ์จริง ๆ)
รัฐเคาะลีฟะฮ์อัลโมฮาด (ค.ศ. 1145–1269)
(ไม่ค่อยยอมรับอย่างกว้างขวาง อาณาจักรจริงกินพื้นที่แค่บางส่วนของแอฟริกาเหนือและคาบสมุทรไอบีเรีย)
รัฐเคาะลีฟะฮ์กุรฏุบะ (929–1031)
(ไม่ค่อยยอมรับอย่างกว้างขวาง อาณาจักรจริงกินพื้นที่ในสเปนและส่วนหนึ่งของมาเกร็บ)
รัฐเคาะลีฟะฮ์ที่ไม่ค่อยเป็นที่รู้จักโดยทั่วไปหลัง ค.ศ. 1900
ตั้งแต่จักรวรรดิออตโตมันล่มสลายเป็นต้นมา ไม่มีรัฐเคาะลีฟะฮ์ใดเลยที่ "รู้จักโดยทั่วไป"
รัฐเคาะลีฟะฮ์ชะรีฟ (ค.ศ.1924–1925)
ฮุซัยน์ อิบน์ อะลี, กษัตริย์แห่งฮิญาซและชะรีฟแห่งมักกะฮ์ได้พยายามฟื้นฟูตำแหน่งและรูปแบบการปกครองของเคาะลีฟะฮ์ในวันที่ 11 มีนาคม ค.ศ. 1924 ถึง 3 ตุลาคม ค.ศ. 1924 เมื่อพระองค์ถ่ายโอนอำนาจให้กับอะลี อิบน์ อัลฮุซัยน์ อัลฮาชิมี โอรสของพระองค์ที่ไม่ดำเนินตามตำแหน่งและรูปแบบการปกครองนี้ ถึงแม้ว่าการอ้างเป็นเคาะลีฟะฮ์ของฮุซัยน์ไม่เป็นที่ยอมรับ และใน ค.ศ. 1925 พระองค์ถูกขับออกจากฮิญาซโดยกองทัพสมเด็จพระราชาธิบดีอับดุลอะซีซ อิบน์ ซะอูด เนื่องจากไม่ค่อยสนับสนุนกฎชะรีอะฮ์ พระองค์ยังคงใช้ตำแหน่งเคาะลีฟะฮ์ต่อในช่วงที่ถูกเนรเทศ จนสวรรคตใน ค.ศ. 1931
การกลับมาของรัฐเคาะลีฟะฮ์อิสลาม (ค.ศ. 2014–ปัจจุบัน)
ณ วันที่ 29 มิถุนายน ค.ศ. 2014 รัฐอิสลามอิรักและลิแวนต์ประกาศการกลับมาของรัฐเคาะลีฟะฮ์อิสลาม โดยมีอะบู บักร์ อิบรอฮีม เอาวาด อิบรอฮีม อะลี อัลบัดรี อัสซามรออี อัลบัฆดาดี เป็นเคาะลีฟะฮ์คนแรก และรัฐเคาะลีฟะฮ์มีประชากรอาศัยอยู่มากกว่า 12 ล้านคนในพื้นที่วิลายัต อัลอิรัก กับวิลายัต อัชชาม และอีกจำนวนมากใน วิลายัต ฆ็อรบ์อิฟรีกียะฮ์ (รัฐแอฟริกาตะวันตก), วิลายัต ชัรก์อาซิยา (รัฐเอเชียเหนือ), วิลายัต คุเราะซาน, วิลายัต วะซัตอิฟรีกียะฮ์ (รัฐแอฟริกากลาง), วิลายัต อัลยะมัน (รัฐเยเมน) และวิลายัต ซินาอ์ (รัฐไซนาย) ที่อยู่ภายใต้การควบคุมของรัฐอิสลาม
การหยุดหายใจในทารกเกิดก่อนกำหนด
การหยุดหายใจในทารกเกิดก่อนกำหนด เป็นภาวะที่ทารกแรกเกิดหยุดหายใจนานกว่า 20 วินาที โดยอาจมีภาวะออกซิเจนในเลือดต่ำหรือหัวใจเต้นช้าร่วมด้วยหรือไม่ก็ได้ โดยทั่วไปแล้วจะจำแนกออกเป็นประเภทต่างๆ ได้แก่ แบบอุดกั้น (obstructive), แบบส่วนกลาง (central), และแบบผสม (mixed)
รายพระนามเคาะลีฟะฮ์
การกลับมาของรัฐเคาะลีฟะฮ์อิสลาม (ค.ศ. 2014–ปัจจุบัน)
อย่างไรก็ตาม ในวันที่ 10 เมษายน ค.ศ. 2018 ในระหว่างการชุมนุมของดอนัลด์ ทรัมป์ ประธานาธิบดีสหรัฐ ไมก์ เพนซ์ รองประธานาธิบดีสหรัฐกล่าวถึงไอซิสว่า “ไอซิสกำลังหลบหนี รัฐเคาะลีฟะฮ์ของมันล่มสลาย และจะถูกลบจากการมีอยู่ในเร็ววัน"
ไม่ยุ่งเกี่ยวการเมือง
====รัฐเคาะลีฟะฮ์อะฮ์มะดียะฮ์ (ค.ศ. 1908–ปัจจุบัน)==== เคาะลีฟะตุลมะซีฮ์ (خليفة المسيح; خلیفہ المسیح; Successor of the Messiah) หรือประชาคมเคาะลีฟะฮ์แห่งอะฮ์มะดียะฮ์ เป็นผู้นำทางจิตวิญญาณและองค์กรของสังคมอะฮ์มะดียะฮ์ทั่วโลก และเป็นผู้สืบทอดของมิรซา ฆุลัม อะฮ์มัดแห่งกอดิยาน ผู้อ้างตนเองเป็นมะฮ์ดีกับเมสสิยาห์
สะพานมิตรภาพ
สะพานมิตรภาพ อาจหมายถึง
พระเจ้าบรมวงศ์เธอ พระองค์เจ้าอัพภันตรีปชา
พระเจ้าบรมวงศ์เธอ พระองค์เจ้าอัพภันตรีปชา (31 ตุลาคม พ.ศ. 2432 – 18 กุมภาพันธ์ พ.ศ. 2478) ชาววังออกพระนามว่า เสด็จพระองค์หญิงขาว เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแส เมื่อวันพฤหัสบดี เดือน 12 ขึ้น 8 ค่ำ ปีฉลู เอกศก จ.ศ. 1251 ตรงกับวันที่ 31 ตุลาคม พ.ศ. 2432 พระเจ้าบรมวงศ์เธอ พระองค์เจ้าอัพภันตรีปชา มีพระโสทรเชษฐาและพระโสทรขนิษฐา 2 พระองค์ คือ
พระองค์เจ้าอัพภันตรีปชา เป็นพระราชธิดาซึ่งเป็นที่สนิทสิเนหาและได้รับพระเมตตากรุณาจากสมเด็จพระบรมชนกนาถพระปิยมหาราชเป็นอันมาก เมื่อมีพระชันษาครบกำหนดโสกันต์ก็ได้ทรงพระกรุณาโปรดเกล้าฯ ให้ตั้งพิธีโสกันต์ตามพระราชประเพณี และให้ทรงศึกษาวิชาหนังสือไทยบ้าง ฝรั่งบ้าง ประกอบทั้งการฝีมือเย็บปักถักร้อย ด้วยเหตุนี้พระองค์เจ้าอัพภันตรีปชาจึงได้เป็นนักศึกษา มีวิชาความรู้ทันสมัย มีพระจริยามารยาทงดงาม พระทัยโอบอ้อมอารี และได้ทรงประกอบความดีไว้หลายประการ เป็นต้นว่า
พระเจ้าบรมวงศ์เธอ พระองค์เจ้าอัพภันตรีปชา ได้ประชวรพระโรควักกะประมาณ 25 ปี มีพระอาการมากบ้างน้อยบ้างตลอดมา ครั้นถึงเดือนเมษายน พ.ศ. 2477 ก็เริ่มมีพระอาการมากขึ้น ในเดือนพฤศจิกายนปีเดียวกันมีพระอาการประชวรไข้หวัดใหญ่และการอักเสบที่พระทนต์และพระศอเข้าผสม พระอาการทางไตก็กำเริบขึ้นโดยลำดับ จนเป็นเหตุสิ้นพระชนม์ในรัชกาลที่ 7 เมื่อวันอาทิตย์ เดือน 4 ขึ้น 5 ค่ำ ปีระกา เบญจศก จ.ศ. 1295 ตรงวันที่ 18 กุมภาพันธ์ พ.ศ. 2478 สิริพระชันษา 45 ปี
พระอิสริยยศ
ภายหลังสิ้นพระชนม์
ทางหลวงเอเชียสาย 72
ทางหลวงเอเชียสาย 72 (AH72) เป็นถนนในโครงข่ายทางหลวงสายเอเชีย ระยะทาง 1,172 กิโลเมตร (728 ไมล์) จากกรุงเตหะราน ถึงเมือง Bushehr ประเทศอิหร่าน
วิธีช่วยหายใจแบบเปิดปอด
วิธีช่วยหายใจแบบเปิดปอด (lung recruitment maneuver) เป็นชุดวิธีตั้งค่าการช่วยหายใจประเภทหนึ่ง มีเป้าหมายเพื่อเปิดถุงลมปอดส่วนที่แฟบอยู่และคงการเปิดนั้นไว้ ใช้บ่อยกับผู้ป่วยกลุ่มอาการหายใจลำบากเฉียบพลัน (ARDS)
เอ็มแอลบีเดอะโชว์ 23
เอ็มแอลบีเดอะโชว์ 23 (MLB The Show 23) เป็นวิดีโอเกมเบสบอล พัฒนาโดยแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบแปดของแฟรนไชส์ เอ็มแอลบี: เดอะโชว์ ตัวเกมวางจำหน่ายในวันที่ 28 มีนาคม 2023 โดยวางจำหน่ายสำหรับเพลย์สเตชัน 4 และ เพลย์สเตชัน 5 เช่นเดียวกับเอกซ์บอกซ์วัน, เอกซ์บอกซ์ซีรีส์เอกซ์และซีรีส์เอส และ นินเท็นโด สวิตช์ โดยในภาคนี้ แจ๊ส ชิสโฮล์ม ผู้เล่นจากทีมไมอามีมาร์ลินส์ ได้รับเลือกให้เป็นดาราหน้าปก
ทางหลวงเอเชียสาย 75
ทางหลวงเอเชียสาย 75 (AH75) เป็นถนนในโครงข่ายทางหลวงสายเอเชีย ระยะทาง 1,920 กิโลเมตร (1,190 ไมล์) จากเมือง Tejen ประเทศเติร์กเมนิสถาน ถึงเมือง Chabahar ประเทศอิหร่าน
พรินซ์ (อัลบั้ม)
พรินซ์ เป็นสตูดิโออัลบั้มที่ 2 ของพรินซ์ ในปี ค.ศ. 1979 วางจำหน่ายในวันที่ 19 ตุลาคม ค.ศ. 1979 สังกัดค่ายวอร์เนอร์บราเธอร์สเรเคิดส์ อัลบั้มนี้ถูกประพันธ์คำร้อง ,เรียบเรียง ,ทำนอง ,ผลิต และ ดำเนินการทั้งหมด โดยพรินซ์
พรินซ์ไดบันทึกเสียงอัลบั้มนี้ในเพียงไม่กี่สัปดาห์หลังจากที่วอร์เนอร์บราเธอร์สเรเคิดส์ ถามผลติดตามอัลบั้มเปิดตัวของเขาในปี ค.ศ. 1978 For You
หน่วยปฏิบัติการพิเศษทางเรือ
หน่วยปฏิบัติการพิเศษทางเรือ หรือ สเปเชียลโบทเซอร์วิส (Special Boat Service; อักษรย่อ: SBS) เป็นทหารหน่วยรบพิเศษของราชนาวีแห่งสหราชอาณาจักร หน่วยปฏิบัติการพิเศษทางเรือสามารถย้อนรอยต้นกำเนิดไปถึงสมัยสงครามโลกครั้งที่สอง เมื่อหมู่กองทัพเรือพิเศษ (Army Special Boat Section) ถูกก่อตั้งขึ้นในปี ค.ศ. 1940 หลังสงครามโลกครั้งที่สอง ราชนาวีได้จัดตั้งกองกำลังพิเศษโดยมีการเปลี่ยนชื่อหลายครั้ง- กองร้อยเรือพิเศษ (Special Boat Company) ถูกตั้งชื่อในปี ค.ศ. 1951 และถูกตั้งชื่อใหม่เป็นกองทหารเรือพิเศษ (Special Boat Squadron) ในปี ค.ศ. 1974 จนกระทั่งถึงวันที่ 28 กรกฎาคม ค.ศ. 1987 เมือหน่วยทหารถูกเปลี่ยนชื่อใหม่เป็น หน่วยปฏิบัติการพิเศษทางเรือที่มีหน้าที่รับผิดชอบในการต่อต้านการก่อการร้ายทางทะเล ปฏิบัติการส่วนใหญ่ถูกดำเนินการโดยหน่วยปฏิบัติการพิเศษทางเรือนั้นได้ถูกจัดประเภทที่สำคัญมากและรัฐบาลบริติชและกระทรวงกลาโหมไม่ออกความเห็น เนื่องจากปฏิบัติการของหน่วยมีความละเอียดอ่อน
หน่วยปฏิบัติการพิเศษทางเรือเป็นหน่วยทหารกองกำลังพิเศษทางทะเลของกองกำลังพิเศษสหราชอาณาจักร และได้ถูกเรียกว่าเป็นหน่วยทหารพี่น้องของกรมปฏิบัติการพิเศษทางอากาศที่ 22 (22 SAS) จากกองทัพบกสหราชอาณาจักร ด้วยทั้งสองหน่วยอยู่ภายใต้การควบคุมปฏิบัติการของผู้อำนวยการกองกำลังพิเศษ ในเดือนตุลาคม ค.ศ. 2001 กองบัญชาการของหน่วยปฏิบัติการพิเศษทางเรือได้ถูกย้ายจากหน่วยราชนาวิกโยธินไปยังราชนาวีอย่างเต็มรูปแบบ ในขณะที่ยังคงสวมชหมวกเบเร่ต์สีเขียวตามแบบราชนาวิกโยธิน วันที่ 18 พฤศจิกายน ค.ศ. 2003 หน่วยปฏิบัติการพิเศษทางเรือได้รับตราสัญลักษณ์ของตนเองพร้อมกับคำขวัญประจำหน่วยว่า "ด้วยความแข็งแกร่งและกลอุบาย" ได้มีการเปิดรับสมัครจากทหารทั้งสามเหล่าทัพของกองทัพบริติช หน่วยปฏิบัติการพิเศษทางเรือได้มีการจัดการในการบรรจุคนแบบดั้งเดิมเป็นส่วนใหญ่โดยหน่วยคอมมานโดราชนาวิกโยธิน
เดอร์ตีมายด์
เดอร์ตีมายด์ เป็นสตูดิโออัลบั้มที่ 3 ของพรินซ์ ในปี ค.ศ. 1980 วางจำหน่ายในวันที่ 8 ตุลาคม ค.ศ. 1980 สังกัดค่ายวอร์เนอร์บราเธอร์สเรเคิดส์ อัลบั้มนี้ถูกประพันธ์คำร้อง ,เรียบเรียง ,ทำนอง ,ผลิต และ ดำเนินการทั้งหมด โดยพรินซ์
แคนต์เลตเฮอร์เก็ตอเวย์
แคนต์เลตเฮอร์เก็ตอเวย์ (Can't Let Her Get Away) เป็นเพลงนิวแจ็กสวิง ที่บันทึกเสียงโดยนักร้องชาวอเมริกัน ไมเคิล แจ็กสัน เพลงนี้ปรากฏอยู่ในแทร็กที่ 6 ในสตูดิโอส์อัลบั้มที่ 9 ของแจ็กสัน Dangerous วางจำหน่ายในปี ค.ศ. 1995 ถูกบันทึกเสียง และมิกซ์โดย Bruce Swedien และ Teddy Riley ในปี ค.ศ. 1991 เป็นเพลงที่เป็นเรื่องเกี่ยวกับความสัมพันธ์ความล้มเหลวระหว่าง ไมเคิล และคู่รักของเขา เขาทำทุกอย่างเพื่อตอบสนองคนรักของเขา แต่ไม่เป็นประโยชน์, เธอกับเขา
เอียวฉิว
เอียวฉิว (มีการระบุถึงในช่วง ค.ศ. 211–220) มีชื่อในภาษาจีนกลางว่าหยาง ฉิว เป็นขุนศึกในภาคตะวันตกเฉียงเหนือของจีน มีชีวิตในช่วงปลายราชวงศ์ฮั่นตะวันออก
ประวัติ
ราวปี ค.ศ. 211 เอียวฉิวเข้าร่วมทัพพันธมิตรขุนศึกในภูมิภาคกวนต๋งที่มีผู้นำคือม้าเฉียวและหันซุย ก่อการกบฏต่อต้านราชสำนักฮั่นซึ่งอยู่ใต้การควบคุมของขุนศึกโจโฉ กองกำลังของโจโฉเอาชนะทัพพันธมิตรได้ในยุทธการที่ด่านตงก๋วน หลังจากนั้นเอียวฉิวได้ถอยหนีไปยังเมืองอันติ้ง (安定郡 อันติ้งจฺวิ้น; ปัจจุบันอยู่บริเวณเมืองผิงเหลียง มณฑลกานซู่) ในฤดูหนาวของปี ค.ศ. 211 โจโฉนำทหารจากเมืองเตียงฮันเข้าโจมตีและล้อมเอียวฉิวในเมืองอันติ้ง เอียวฉิวยอมสวามิภักดิ์ จึงได้รับคืนตำแหน่งเดิมที่ได้รับการแต่งตั้งจากราชสำนักฮั่นและได้รับอนุญาตให้ปกครองดินแดนเดิมทางตะวันตกเฉียงเหนือของจีนและปราบขวัญราษฎรในพื้นที่
เอียวฉิวรับราชการกับรัฐวุยก๊กในยุคสามก๊กหลังจากการล่มสลายของราชวงศ์ฮั่นในปี ค.ศ. 220 ในรัชสมัยพระเจ้าโจผี เอียวฉิวได้รับการแต่งตั้งเป็นขุนพลปราบโจร (討寇將軍 เถ่าโค่วเจียงจฺวิน) แล้วค่อย ๆ มีตำแหน่งที่สูงขึ้นเป็นลำดับจนกระทั่งมีบรรดาศักดิ์เป็นหลินเจียงโหฺว (臨涇侯) เอียวฉิวเสียชีวิตด้วยสาเหตุธรรมชาติ
ทางหลวงเอเชียสาย 77
ทางหลวงเอเชียสาย 77 (AH77) เป็นถนนในโครงข่ายทางหลวงสายเอเชีย ระยะทาง 1,298 กิโลเมตร (811 ไมล์) จากเมือง Jabal Saraj ประเทศอัฟกานิสถาน ถึงเมืองมารี ประเทศเติร์กเมนิสถาน
มือปราบสายเดี่ยว
มือปราบสายเดี่ยว เป็นละครโทรทัศน์ที่ออกอากาศทางไทยทีวีสีช่อง 3 ในปี 2559 สร้างขึ้นเพื่อต่อต้านการค้ามนุษย์ ออกอากาศตั้งแต่วันที่ 2 พฤษภาคม – 24 มิถุนายน พ.ศ. 2559 ทุกวันจันทร์ – พฤหัสบดี เวลา 19.05 น. และวันศุกร์ เวลา 18.45 น. (เฉพาะวันพฤหัสบดีที่ 16 มิถุนายน ขยับเวลาออกอากาศเร็วกว่าเดิมในเวลา 18.20 น.)
พระเจ้าบรมวงศ์เธอ พระองค์เจ้าสมัยวุฒิวโรดม
พระเจ้าบรมวงศ์เธอ พระองค์เจ้าสมัยวุฒิวโรดม หรือ สมัยวุฎฐิวโรดม พระราชโอรสพระองค์ที่ 59 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาพร้อม
พระประวัติ
พระเจ้าบรมวงศ์เธอ พระองค์เจ้าสมัยวุฒิวโรดมประสูติวันที่ 13 กันยายน พ.ศ. 2431 เป็นพระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาพร้อม พระองค์ทรงได้รับพระราชทานพระนามและสมโภชน์เดือนในวันที่ 14 ตุลาคม พ.ศ. 2431 สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารทรงบันทึกไว้ในจดหมายเหตุรายวันของพระองค์ว่า
"วันอาทิตย์ที่ ๑๔ ตุลาคม พ.ศ. ๒๔๓๑... ตอนค่ำ ตามเสด็จลงสมโภชลูกแม่พร้อม ประทานพระนามว่าสมัยวุฒิวโรดม สมโภชแล้วเสด็จขึ้น เรากลับตำหนัก กินข้าวเย็น" สิ้นพระชนม์วันที่ 9 ธันวาคม พ.ศ. 2432 พระชันษา 1 ปี พระราชทานเพลิงพระศพ ณ พระเมรุท้องสนามหลวง เมื่อวันที่ 6 กุมภาพันธ์ พ.ศ. 2532 โดยทรงได้ออกพระเมรุพร้อมกับพระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา กระบวนพระศพครั้งนี้สามารถเทียบได้กับสมัยกรุงศรีอยุธยาจาก "คำให้การขุนหลวงหาวัด" ในด้านการจัดองค์ประกอบกระบวน ประกอบด้วย รูปแรดทรงบุษบกเพลิงนำหน้ากระบวน ตามด้วยรถพระบรมวงศานุวงศ์บรรทุกเครื่องสังเค็ด รูปสัตว์บรรทุกผ้าไตร รถพระสงฆ์อ่านพระอภิธรรม รถทรงพระศพ รถทรงพระโกศจันทน์ และเสลี่ยงบรรทุกไม้หอม
อำเภอวังน้อย
วังน้อย เป็นอำเภอหนึ่งในจังหวัดพระนครศรีอยุธยา เดิมชื่อ อำเภออุไทยน้อย แยกการปกครองออกจากอำเภอบางปะอิน อำเภออุทัย จังหวัดพระนครศรีอยุธยา และอำเภอหนองแค จังหวัดสระบุรี ในปี พ.ศ. 2450 ต่อมาในปี พ.ศ. 2460 ได้เปลี่ยนชื่อมาเป็นชื่ออำเภอดังเช่นปัจจุบัน
ประวัติศาสตร์
ท้องที่อำเภอวังน้อยเดิมเป็นส่วนหนึ่งของอำเภอบางปะอิน อำเภออุทัย จังหวัดพระนครศรีอยุธยา และอำเภอหนองแค จังหวัดสระบุรี ทางราชการได้แบ่งพื้นที่การปกครองแยกพื้นที่ตำบลบ้านสร้าง ตำบลบ่อตาโล่ บางส่วนของตำบลเชียงรากน้อย บางส่วนของตำบลลานเท ของอำเภอพระราชวัง บางส่วนของตำบลหนองน้ำส้ม ของอำเภออุไทยใหญ่ จังหวัดพระนครศรีอยุธยา และตำบลหนองแขม ของอำเภอหนองแค จังหวัดสระบุรี มาตั้งเป็น อำเภออุไทยน้อย นำมาจัดตั้งเป็นตำบลใหม่รวมท้องที่ทั้งหมด 10 ตำบล คือ ตำบลบ่อตาโล่ ตำบลลำไทร ตำบลลำตาเสา ตำบลพะยอม ตำบลวังน้อย ตำบลหันตะเภา ตำบลชะแมบ ตำบลวังกุลา ตำบลสนับทึบ และตำบลข้าวงาม ตามประกาศกระทรวงมหาดไทยลงวันที่ 15 กุมภาพันธ์ พ.ศ. 2450 โดยมีผลบังคับตั้งแต่วันที่ 23 กุมภาพันธ์ ปีเดียวกัน
อำเภอวังน้อยแต่เดิมชื่ออำเภออุทัยน้อย มีนายอำเภอคนแรกคือ หลวงอุทัยบำรุงรัฐ ต้นตระกูล บุณยานันต์ ซึ่งเป็นสกุลหนึ่งที่ได้รับพระราชทานโดยตรงจากรัชกาลที่ 6
ที่ตั้งและอาณาเขต
อำเภอวังน้อยตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังนี้
การปกครองส่วนภูมิภาค
อำเภอวังน้อยแบ่งเขตการปกครองย่อย เป็น 10 ตำบล 68 หมู่บ้าน ได้แก่
การปกครองส่วนท้องถิ่น
ท้องที่อำเภอวังน้อยประกอบด้วยองค์การปกครองส่วนท้องถิ่น 10 แห่ง ได้แก่
การคมนาคม
ท้องที่อำเภอวังน้อยมีถนนสายหลัก เช่น
ทางหลวงเอเชียสาย 76
ทางหลวงเอเชียสาย 76 (AH76) เป็นทางหลวงทางตอนเหนือของประเทศอัฟกานิสถาน ระยะทาง 986 กิโลเมตร (613 ไมล์) ซึ่งเป็นถนนในโครงข่ายทางหลวงสายเอเชีย
รายละเอียดของเส้นทาง
ถนนสายนี้มีจุดเริ่มต้นทางทิศตะวันออกที่เมือง Pole khomri บนทางหลวงเอเชียสาย 7 กับ Mazar-i-Sharif ผ่าน Samangan และสิ้นสุดทางทิศตะวันตกที่เมือง Herat ซึ่งบรรจบกับทางหลวงเอเชียสาย 1 และทางหลวงเอเชียสาย 77 ที่ At Mazar-e-Sharif และวิ่งไปร่วมกับทางหลวงอัฟกานิสถานหมายเลข 1 (A01) และทางหลวงเอเชียสาย 77
ส่วนถนนอีกสายหนึ่งวิ่งแยกจากทางหลวง A76 ขึ้นไปทางทิศเหนือ สามารถเชื่อมต่อเมือง Termiz ทางตอนใต้ของประเทศอุซเบกิสถาน แต่สายแยกนี้มักถือว่าเป็นสายต่อเนื่องของทางหลวง A76 แม้ว่าจะเป็นส่วนหนึ่งของถนนสายประวัติศาสตร์ M41 (ทางหลวงเอเชียสาย 62) ก็ตาม โดยถนนสายแยกนี้เริ่มจาก Mazar-i-Sharif ข้ามแม่น้ำอามูดาร์ยา ถึงเมือง Termiz ถนนสายประวัติศาสตร์ หรือ M41 ดังกล่าวเป็นทางหลวงที่สำคัญอย่างยิ่งของอุซเบกิสถาน ทาจิกิสถาน และคีร์กีซสถาน ซึ่งเชื่อมต่อจาก Termiz ถึง Kara Balta ไปยังตะวันตกของบิชเคก และเชื่อมต่อกับทางหลวง M39 เป็นครั้งที่สองทั้งสองเมือง
สมสะหวาด เล่งสะหวัด
สมสะหวาด เล่งสะหวัด (ສົມສະຫວາດ ເລັ່ງສະຫວັດ; เกิด 15 มิถุนายน พ.ศ. 2488) เป็นรองนายกรัฐมนตรีลาว เป็นชาวจีน ชื่อจีน: 凌绪光 (หลิงเสี่ยวกวง) ผู้มาจากหลวงพระบางซึ่งมีเชื้อสายไหหลำ เขาเป็นบุตรบุญธรรมของไกสอน พมวิหาน
คัมภีร์อธิกธรรม
คัมภีร์อธิกธรรม หรือ คัมภีร์สารบบที่สอง (Deuterocanonical books) เป็นคำที่คริสตจักรโรมันคาทอลิกและอีสเทิร์นออร์ทอดอกซ์ใช้มาตั้งแต่คริสต์ศตวรรษที่ 16 เพื่อหมายถึงหนังสือจำนวนหนึ่งที่สภาแจมเนียไม่ยอมรับเข้าในสารบบคัมภีร์ฮีบรู แต่คริสตจักรทั้งสองยังคงยอมรับให้รวมอยู่ในสารบบพันธสัญญาเดิม การเรียกว่า "สารบบที่สอง" เพื่อให้ต่างจากคัมภีร์สารบบที่หนึ่งที่ทั้งสองฝ่ายยอมรับเหมือนกัน
บุคลาธิษฐาน
บุคลาธิษฐาน (Personification) คือการกล่าวถึงสิ่งต่าง ๆ ที่ไม่มีชีวิต ไม่มีความคิด ไม่มีวิญญาณ หรือสิ่งมีชีวิตที่ไม่ใช่มนุษย์โดยให้สิ่งต่าง ๆ เหล่านี้ แสดงกิริยาอาการและความรู้สึกได้เหมือนมนุษย์ ให้มีคุณลักษณะต่าง ๆ เหมือนสิ่งมีชีวิตโดยใช้อุปลักษณ์เป็นรูปมานุษยรูปนิยม โดยคำว่า บุคลาธิษฐาน ในภาษาไทยนั้นมาจากคำว่า บุคคล และ คำว่า อธิษฐานหมายถึง อธิษฐานให้กลายเป็นบุคคล คำไวพจน์ของคำว่า บุคลาธิษฐาน อื่น ๆ ได้แก่ บุคคลวัต บุคคลสมมติ
คัมภีร์อธิกธรรม
ด้วยเหตุนี้คัมภีร์สารบบที่สอง จึงถือเป็นคัมภีร์ในสารบบคัมภีร์ไบเบิลของนิกายโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ ต่างจากนิกายโปรเตสแตนต์ส่วนใหญ่ที่ไม่ยอมรับหนังสือชุดดังกล่าว และถือว่าเป็นคัมภีร์นอกสารบบ
รายพระนามเทพแห่งกลางคืน
เทพแห่งกลางคืน คือเทพบุรุษหรือเทพนารีผู้รักษาโลกในเวลากลางคืนตามศาสนาต่าง ๆ
ลัทธิเต๋าและลัทธิขงจื๊อ-ศาสนาชาวบ้านจีน
ในลัทธิเต๋าลัทธิขงจื๊อ และศาสนาชาวบ้านจีน ดาวเคราะห์และวัตถุทางดาราศาสตร์มีเทวดารักษาอยู่และปรากฏพระองค์ให้เด่นชัดในเวลากลางคืน โดยจะขนานนามคณะเทพกลุ่มนี้ว่า แชกุน (星君)
สมสะหวาด เล่งสะหวัด
เขาดำรงตำแหน่งเป็นรัฐมนตรีว่าการกระทรวงการต่างประเทศในปีพ.ศ. 2536 จนถึง 8 มิถุนายน พ.ศ. 2549 เมื่อเขาถูกแทนที่โดยทองลุน สีสุลิด
เขาสามารถพูดภาษาจีนกลางได้อย่างชำนาญ
คัมภีร์อธิกธรรม
คริสตจักรโรมันคาทอลิก ถือว่าคัมภีร์พันธสัญญาเดิม สารบบที่สอง มี 9 เล่ม ได้แก่
จาง เหล่ย์
จาง เหล่ย์ (เกิด 11 มกราคม ค.ศ. 1985 —) เธอเป็นนักกีฬาวอลเลย์บอลหญิงชาวจีน ซึ่งเล่นตำแหน่งตัวบุกแดนหลัง ตอนนี้เธอเล่นให้กับสโมสรอิกติซาดชิ บากู ที่ ประเทศอาเซอร์ไบจาน
สอาด หงษ์ยนต์
ประวัติ
สอาด หงษ์ยนต์ รับราชการในสังกัดกระทรวงอุตสาหกรรม เคยดำรงตำแหน่งอธิบดีกรมส่งเสริมอุตสาหกรรม มีบทบาทในการส่งเสริมอุตสาหกรรมไหมไทยในยุค พ.ศ. 2504 และเป็นปลัดกระทรวงอุตสาหกรรม ในระหว่างปี พ.ศ. 2507 - 2512
สอาด หงษ์ยนต์ ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ครั้งแรกในรัฐบาลของจอมพลถนอม กิตติขจร (ครม.31) เมื่อปี พ.ศ. 2512 และอีกสมัยในปี พ.ศ. 2515 (ครม.32) และพ้นจากตำแหน่งเนื่องจากจอมพลถนอม กิตติขจร นายกรัฐมนตรี กราบถวายบังคมลาออกจากตำแหน่ง เมื่อวันที่ 14 ตุลาคม พ.ศ. 2516 ภายหลังเหตุการณ์ 14 ตุลา
นายสอาด ได้รับแต่งตั้งเป็นรัฐมนตรีช่วยว่าการกระทรวงอุตสาหกรรมอีกสมัยในรัฐบาลของนายสัญญา ธรรมศักดิ์ (ครม.33) ซึ่งจัดตั้งขึ้นหลังเหตุการณ์ 14 ตุลา ต่อมาในรัฐบาลของนายธานินทร์ กรัยวิเชียร (ครม.39) ได้รับแต่งตั้งเป็นที่ปรึกษารัฐมนตรีว่าการกระทรวงอุตสาหกรรม
วิทยาปอด
วิทยาปอด (pulmonology, pneumology, pneumonology, respirology, respiratory medicine, chest medicine) เป็นการแพทย์เฉพาะทางสาขาหนึ่งที่มุ่งให้การดูแลผู้ป่วยที่มีโรคของระบบหายใจ ถือเป็นแขนงหนึ่งของอายุรศาสตร์ และมีความเกี่ยวข้องกับวิชาเวชบำบัดวิกฤติ โดยมักเกี่ยวข้องกับการดูแลผู้ป่วยที่ต้องใช้เครื่องช่วยหายใจ แพทย์เฉพาะทางโรคปอด (pulmonologist) จะได้รับการฝึกฝนและเชี่ยวชาญในการดูแลโรคที่เกี่ยวข้องกับปอดและทรวงอก เช่น ปอดบวม โรคหืด วัณโรค ถุงลมโป่งพอง และโรคติดเชื้อในปอดที่มีความซับซ้อน
สอาด หงษ์ยนต์
ประวัติ
กรมสมเด็จพระเทพเสด็จพระราชทานเพลิงในวันที่ 28 ธันวาคม 2551 ณ เมรุวัดมกุฏกษัตริยาราม เขตพระนคร
สอาด หงษ์ยนต์ เคยเข้ารับการศึกษาอบรมหลักสูตรวิทยาลัยป้องกันราชอาณาจักร เมื่อปี พ.ศ. 2502
ซานตี้เหมิน
ซานตี้เหมิน เป็นตำบลชนพื้นเมืองภูเขาในเทศมณฑลผิงตง มณฑลไต้หวัน สาธารณรัฐจีน ประชากรของตำบลประกอบด้วยชาวไปวันเป็นส่วนใหญ่ และมีชาวรูไกเป็นชนกลุ่มน้อย
ประวัติศาสตร์
ในช่วงที่อยู่ภายใต้การปกครองของญี่ปุ่น ซานตี้เหมิน หม่าเจีย และอู้ไถ เป็นพื้นที่ที่เรียกรวมกันว่า ซึ่งอยู่ภายใต้การปกครองของ ในจังหวัดทากาโอะ หลังจากการยึดครองไต้หวันของก๊กมินตั๋งใน ค.ศ. 1945 จังหวัดทากาโอะเดิมเปลี่ยนชื่อเป็นเทศมณฑลเกาสยง ทำให้ซานตี้เหมินอยู่ภายใต้การปกครองของเทศมณฑลเกาสยง และในวันที่ 16 สิงหาคม ค.ศ. 1950 ได้มีการก่อตั้งเทศมณฑลผิงตง แยกออกมาจากเทศมณฑลเกาสยง ทำให้ซานตี้เหมินกลายเป็นส่วนหนึ่งของเทศมณฑลผิงตง
เขตการปกครอง
ตำบลซานตี้เหมินประกอบด้วย 10 หมู่บ้าน ได้แก่
พอล แอนเดอร์สัน (นักแสดงชาวอังกฤษ)
พอล แอนเดอร์สัน (Paul Anderson; เกิด 19 พฤศจิกายน 1978) เป็นนักแสดงชาวอังกฤษ มีผลงานทั้งทางภาพยนตร์และละครโทรทัศน์ โดยเขามีชื่อเสียงในวงกว้างจากการแสดงบท "อาร์เธอร์ เชลบี" ตัวละครหลักในละครชุดเรื่อง พีกี้ ไบลน์เดอร์ส (ค.ศ. 2013–2022) ก่อนหน้านี้เขาเคยมีผลงานการแสดงบทบาทสมทบในภาพยนตร์เรื่อง เชอร์ล็อค โฮล์มส์ เกมพญายมเงามรณะ (ค.ศ. 2011), หัวใจเพชฌฆาตวาฬมหาสมุทร (ค.ศ. 2015), เดอะ เรเวแนนท์ ต้องรอด (ค.ศ. 2015), ไถ่บาปอำมหิต (ค.ศ. 2016), แดนเถื่อน คนทมิฬ (ค.ศ. 2017)
นอกจากนี้เขายังมีผลงานทางละครโทรทัศน์เรื่อง ดอกเตอร์ฮู กู้วิกฤตจักรวาล ปี 2 (ค.ศ. 2005), พลิกซากคดีสยอง ซีซั่น 11 (ค.ศ. 2007), ท็อปบอย ซีซั่น 2 และเป็นตัวละครหลักใน พีกี้ ไบลน์เดอร์ส ทั้ง 6 ซีซั่น
กุกบุยโป้ว
กุกบุยโป้ว (, "กู่ซุ่ยปู่" หรือ "กุกบุยโป้ว" ในภาษาจีนแต้จิ๋ว) เป็นเฟินชนิดหนึ่งในวงศ์ Polypodiaceae เป็นพืชท้องถิ่นในเอเชียตะวันออก รวมทั้งจีนตะวันออก ภายนอกเป็นสีแดงอมน้ำตาล มีเกล็ดเล็กคล้ายขนอ่อนปกคลุมทั่วไป ด้านในเป็นสีแดงอมน้ำตาล ใช้เป็นยาในแพทย์แผนจีน ในเอเชียนิยมอ้างถึงพืชชนิดนี้ด้วยชื่อพ้อง Drynaria fortunei รากใช้ทำยาบำรุงกระดูก บำรุงไตแก้ปวด แก้อักเสบ สารออกฤทธิ์ที่สำคัญในเหง้าคือ Flavan-3-ol และpropelargonidin
พระเจ้าบรมวงศ์เธอ พระองค์เจ้าเขจรจิรประดิษฐ
พระเจ้าบรมวงศ์เธอ พระองค์เจ้าเขจรจิรประดิษฐ (23 กรกฎาคม พ.ศ. 2431 – 7 ตุลาคม พ.ศ. 2431) เป็นพระราชโอรสพระองค์ที่ 58 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแส
ประวัติ
พระเจ้าบรมวงศ์เธอ พระองค์เจ้าเขจรจิรประดิษฐ เป็นพระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาแส (ธิดาพระยาอัพภันตริกามาตย์ (ดิศ โรจนดิศ)) เมื่อวันจันทร์ เดือน 8 อุตราษาฒ ขึ้น 15 ค่ำ ปีชวด สัมฤทธิศก จ.ศ. 1250 ตรงกับวันที่ 23 กรกฎาคม พ.ศ. 2431 พระองค์ได้รับพระราชทานพระนามและสมโภชเดือนในวันที่ 24 กรกฎาคม พ.ศ. 2431 สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารทรงบันทึกไว้ในจดหมายเหตุรายวันของพระองค์ว่า
"วันพฤหัสบดีที่ ๒๔ กรกฎาคม พ.ศ. ๒๔๓๑... กลับมาเกือบทุ่ม แล้วตามเสด็จไปสมโภชลูกแม่แส ชื่อเขจรจิรประดิษฐ กลับตำหนักเล่นต่อกับป้าโสม นอนห้าทุ่ม"
พระองค์มีพระโสทรขนิษฐา 2 พระองค์ คือ
พระเจ้าลูกยาเธอ พระองค์เจ้าเขจรจิรประดิษฐ สิ้นพระชนม์เมื่อวันอาทิตย์ เดือน 11 ขึ้น 2 ค่ำ ปีชวด สัมฤทธิศก จ.ศ. 1250 ตรงกับวันที่ 7 ตุลาคม พ.ศ. 2431 สิริพระชันษา 3 เดือน พระสรีรางคารบรรจุไว้ที่อนุสาววรีย์เจ้าจอมมารดาแส สุสานหลวง วัดราชบพิธสถิตมหาสีมารามราชวรวิหาร
พระอิสริยยศ
ภายหลังสิ้นพระชนม์
จาง เหล่ย (นักจักรยาน)
จาง เหล่ย (张磊; Zhang Lei; เกิด 4 เมษายน ค.ศ. 1981 —) นักจักรยานลู่ชาวจีน เขาได้ร่วมเข้าแข่งขันในโอลิมปิกฤดูร้อน 2008 และโอลิมปิกฤดูร้อน 2012 ซึ่งผลงานที่ดีที่สุดคือ การแข่งขันในประเภททีมสปรินต์โดยจบดันดับที่หกในปี ค.ศ. 2012
สิบรถ
สิบรถ หรือในรามเกียรติ์และเรียมเกร์ ประหัสตะ  (Prahasta: Sanskrit: प्रहस्त) ในรามายณะ เป็นรายชื่อตัวละครในรามเกียรติ์ในศาสนาฮินดู โดยเป็นหนึ่งในโอรสของท้าวราวณะ (ท้าวทศกัณฐ์) ในรามายณะ ส่วนในรามเกียรติ์และเรียมเกร์ปรากฏชื่อมารดาคือนางสนมสิบตน และพี่น้องของเขาคือ เฆฆนาท ตริศิระ  นรานตกะ - เทวานตกะ อักษยกุมารและอติกายะ
ในรามายณะ
ในรามายณะบางสำนวน ประหัสตะ เป็นหนึ่งในบุตรชายสิบคนของ ท้าวสุมาลี (Sumali) และ และนางเกตุมตี (Ketumati ) และยังมีพี่นางอีกสี่องค์ หนึ่งในนั้นคือนางไกกสี มารดาของท้าวทศกัณฐ์ โดยเป็นหัวแม่ทัพขุนศึกของนครลงกา
ในรามเกียรติ์
สิบรถ เป็นโอรสท้าวทศกัณฐ์และนางสนมสิบตน
โกยเซ่งอ๋อง
เทพปกรณัม
นามเดิมของพระองค์ คือ กั๋วหงฟู่ ทรงอาศัยอยู่ในนครเฉวียนโจว  เขตหนานอัน มณฑลฮกเกี้ยน สมัยราชวงศ์ถังยุคหลัง อันบรรพชนของพระองค์ได้อาศัยอยู่ที่นี้มาหลายชั่วอายุคน
ให้พวกเขากินเค้กสิ
"ให้พวกเขากินเค้กสิ" เป็นคำแปลที่นิยมใช้กับวลี "Qu'ils mangent de la brioche" ในภาษาฝรั่งเศส เชื่อกันว่า ผู้พูดคือ "เจ้าหญิงผู้ยิ่งใหญ่" พระองค์หนึ่งผู้ดำรงพระชนม์ชีพอยู่ในคริสต์ศตวรรษที่ 17 หรือ 18 โดยตรัสเช่นนั้นเมื่อคราวที่พระนางได้ทรงทราบว่า ราษฎรไม่มีขนมปังจะกิน คำแปลของวลีนี้ที่ตรงกับภาษาต้นฉบับมากกว่าคือ "ให้พวกเขากินบรีย็อชสิ" เนื่องจากวลีดั้งเดิมในภาษาฝรั่งเศสมิได้ใช้คำว่าเค้ก (gâteau) แต่ใช้คำว่าบรีย็อช (brioche) ซึ่งเป็นขนมปังชนิดหนึ่งที่อุดมด้วยเนยและไข่ อันถือเป็นอาหารหรูหราในเวลานั้น มีการนำวลีดังกล่าวมาใช้สะท้อนความไม่สนพระทัยของเจ้าหญิงต่อความอดอยากของราษฎร หรือการขาดความเข้าพระทัยของพระนางต่อสภาวการณ์ดังกล่าว
โดยทั่วไปยกวลีนี้ให้เป็นของพระนางมารี อ็องตัวแน็ต (ค.ศ. 1755–1793) แต่พระนางมิได้ก่อให้เกิดวลีนี้ และมิได้ตรัสวลีนี้ ทั้งปรากฏว่า มารี อ็องตัวแน็ต นั้นแสดงความห่วงใยต่อประชาชนด้วยซ้ำ ผ่านจดหมายที่เขียนถึงพระมารดาว่า "ค่อนข้างแน่ใจแล้วว่า เมื่อเห็นประชาชนที่ปฏิบัติดีกับเราอย่างยิ่งแม้ตนจะอับโชคเพียงใด เราก็จำต้องพากเพียรเพื่อความสุขของพวกเขายิ่งกว่าที่เคย" (It is quite certain that in seeing the people who treat us so well despite their own misfortune, we are more obliged than ever to work hard for their happiness)
อันที่จริง วลีนี้เป็นที่รู้จักมาแล้วอย่างน้อยหนึ่งร้อยปีก่อนสมัยพระนางมารี อ็องตัวแน็ต ปรากฏว่า ใน ค.ศ. 1737 วลีนี้เป็นที่รับรู้ของฌ็อง-ฌัก รูโซ แล้ว วลีนี้ยังเคยยกให้เป็นคำกล่าวของหลายบุคคล เช่น เดิมว่าเป็นของมาริอา เตเรซา (ค.ศ. 1638–1683) เจ้าหญิงแห่งสเปน ต่อมาใน ค.ศ. 1751 ว่าเป็นคำกล่าวของโซฟี (ค.ศ. 1734–1782) เจ้าหญิงแห่งฝรั่งเศส
เฉิง ชางซง
เฉิง ชางซง (成昌松; เกิด 11 เมษายน ค.ศ. 1985) นักแข่งจักรยานชาวจีน
ฮวัง อิน-ย็อบ
ฮวัง อิน-ย็อบ (황인엽; เกิด 19 มกราคม ค.ศ. 1991) เป็นนักแสดง นักเดินแบบ และนักร้องชาวเกาหลีใต้ เขาเริ่มจากการเป็นนักเดินแบบก่อนที่จะเปิดตัวด้านการแสดงในละครเรื่อง วาย (2018) มีชื่อเสียงจากละครเรื่อง ความลับของนางฟ้า (2020–21) และเป็นที่รู้จักจากบทบาทในละครเรื่อง ลำนำรักจำแลง (2019) และ ย้อนรัก ย้อนวัยฝัน (2020)
ชีวิตในวัยเด็กและการศึกษา
ฮวัง อิน-ย็อบ เกิดที่อึยจ็องบู ประเทศเกาหลีใต้ เมื่อวันที่ 19 มกราคม ค.ศ. 1991 เขาเป็นลูกชายคนแรก น้องชายของเขาที่มีอายุห่างสามปีเป็นโปรดิวเซอร์ นักร้อง และนักแต่งเพลงที่ใช้ชื่อ "Inof" ฮวัง อิน-ย็อบอาศัยอยู่ที่เมืองดาเบา ประเทศฟิลิปปินส์ ในระหว่างที่กำลังศึกษาระดับมัธยมศึกษาที่โรงเรียนนานาชาตินิกกีจินไค และต่อมาจบการศึกษาด้วยหลักสูตรศิลปศาสตร์บัณฑิตในสาขาการออกแบบแฟชั่นที่วิทยาลัยสตรีดาเบาแห่งฟิลิปปินส์
นักเดินแบบและการเปิดตัวเป็นนักแสดง
ฮวัง อิน-ย็อบเข้าสู่วงการบันเทิงโดยการเป็นนักเดินแบบในปี ค.ศ. 2017 โดยครั้งหนึ่งเคยอยู่สังกัดค่ายวายจีเคพลัส บริษัทหนึ่งของวายจีเอนเตอร์เทนเมนต์
ในปี ค.ศ. 2018 เขาได้เปิดตัวการแสดงในเว็บละครเนเวอร์ทีวีเรื่อง วาย หลังจากนั้นเขาก็เซ็นสัญญากับค่ายคีย์อีสต์ ซึ่งเป็นบริษัทย่อยของเอสเอ็มเอนเตอร์เทนเมนต์
ในปี ค.ศ. 2019 เขารับบทบาทซอ เคียว-ว็อน เว็บละครเรื่อง เฟรชแมน และนักแสดงสมทบในละครประวัติศาสตร์ช่องเคบีเอส2 รับบทเป็นพัค แดน-โฮ ในเรื่อง ลำนำรักจำแลง
2020–ปัจจุบัน: ความนิยมและความก้าวหน้าที่เพิ่มขึ้น
ในปี ค.ศ. 2020 ฮวัง อิน-ย็อบได้การยอมรับมากขึ้นจากการทำงานในละครช่องเจทีบีซี เรื่อง ย้อนรัก ย้อนวัยฝัน ละครที่ผลิตซ้ำของภาพยนตร์อเมริกันเรื่อง 17 ขวบอีกครั้ง กลับมาแก้ฝันให้เป็นจริง (2009) เขาเล่นเป็นกู จา-ซุง นักเรียนอันธพาลในโรงเรียน และเป็นตัวละครที่คล้ายคลึงกันของสแตน ซึ่งแสดงโดยฮันเตอร์ พาร์ริชในภาพยนตร์ต้นฉบับ
เขามีชื่อเสียงมากขึ้นในละครโรแมนติกตลกเรื่อง ความลับของนางฟ้า ในบทบาทฮัน ซอ-จุน ออกอากาศช่องทีวีเอ็น ละครที่ดัดแปลงมาจากการ์ตูนในเว็บตูน และเขายังร้องเพลงประกอบละครด้วยเพลง อิสสตาร์ทูเดย์
ชีวิตส่วนตัว
ฮวัง อิน-ย็อบ เสร็จสิ้นการรับราชการทหารในประเทศเกาหลีใต้ก่อนที่จะเริ่มต้นการเป็นนักเดินแบบ
ซามารา
ซามารา (Samara; Сама́ра) ซึ่งรู้จักกันตั้งแต่ปี ค.ศ. 1935 ถึง 1991 ในชื่อ คูบีเชฟ (Kuybyshev; Куйбышев; ) เป็นเมืองที่ใหญ่ที่สุดและเป็นศูนย์กลางการปกครองของแคว้นซามาราในประเทศรัสเซีย เมืองนี้ตั้งอยู่ที่จุดบรรจบของแม่น้ำวอลกาและซามารา อยู่ทางตะวันออกเฉียงใต้ของประเทศรัสเซียในส่วนที่อยู่ในทวีปยุโรป โดยเป็นเมืองท่าบนฝั่งของแม่น้ำวอลกาตอนที่แม่น้ำไหลโค้งไปทางตะวันออกสุดและที่ซึ่งแม่น้ำซามาราไหลมาบรรจบ โดยมีประชากรอาศัยอยู่มากกว่า 1.14 ล้านคน มีผู้อยู่อาศัยมากถึง 1.22 ล้านคนในเขตเมือง ซึ่งไม่รวมเมืองโนโวคุยบีเชฟสค์ ซึ่งไม่ได้เป็นพื้นที่แออัด เมืองนี้ครอบคลุมพื้นที่ 541.382 ตารางกิโลเมตร (209.029 ตารางไมล์) และเป็นเมืองที่ใหญ่เป็นอันดับที่ 8 ของประเทศรัสเซียและการรวมตัวกันเป็นลำดับที่ 10 และยังเป็นเมืองที่มีประชากรมากเป็นอันดับที่ 3 บนแม่น้ำโวลก้ารวมถึงในเขตสหพันธ์วอลกา
ทางหลวงเอเชียสาย 78
ทางหลวงเอเชียสาย 78 (AH78) เป็นถนนแนวเหนือ-ใต้ในโครงข่ายทางหลวงสายเอเชีย มีระยะทาง 1,110 กิโลเมตร (690 ไมล์) เส้นทางเริ่มต้นจากกรุงอาชกาบัต ประเทศเติร์กเมนิสถาน และสิ้นสุดที่เมือง Kerman ประเทศอิหร่าน
เฮย์ลีย์ โลวิตต์
เฮย์ลีย์ โลวิตต์ (Hayley Lovitt; เกิด 26 ธันวาคม พ.ศ. 2529) เป็นนักแสดง และผู้ประสานงานการผลิตชาวอเมริกัน เธอเป็นที่รู้จักจากการรับบทเป็น Janet van Dyne / The Wasp วัยเด็ก ใน Ant-Man และภาคต่อ Ant-Man and the Wasp และในการรับบทเป็น Sage ใน The Gifted
ช้างร้องไห้
ช้างร้องไห้ หรือ ช้างไห้ เป็นปาล์มหนึ่งในสองชนิดที่อยู่ในสกุลช้างร้องไห้ (Borassodendron) กระจายพันธุ์ในตอนใต้ของพม่า ไทย และคาบสมุทรมลายู ปัจจุบันมีจำนวนลดลงเนื่องจากมีการรุกล้ำป่าไม้และการทำเหมืองหินปูน
การเลือกตั้งนายกองค์การบริหารส่วนจังหวัดร้อยเอ็ด พ.ศ. 2565
'''การเลือกตั้งนายกองค์การบริหารส่วนจังหวัดร้อยเอ็ด พ.ศ. 2565''' จัดขึ้นในวันที่ 25 กันยายน พ.ศ. 2565 เป็นการเลือกตั้งนายกองค์การบริหารส่วนจังหวัดร้อยเอ็ด (นายก อบจ. ร้อยเอ็ด) ครั้งที่ 5 สืบเนื่องจากการที่ศาลอุทธรณ์ภาค 4 มีคำพิพากษาให้เพิกถอนสิทธิสมัครและสิทธิรับเลือกตั้งของ เอกภาพ พลซื่อ ดำรงตำแหน่งนายก อบจ. ร้อยเอ็ด ขณะนั้น ด้วยข้อหาปราศรัยใส่ร้ายผู้สมัครคู่แข่งด้วยความเท็จ จึงทำให้ตำแหน่งนายก อบจ. ของเอกภาพเป็นอันสิ้นสุดลง
มีผู้สมัครรับเลือกตั้งจำนวนทั้งสิ้น 4 คน ได้แก่ รัชนี พลซื่อ ภรรยาของเอกภาพ พลซื่อ ไม่สังกัดพรรค, เศกสิทธิ์ ไวนิยมพงศ์ ลงสมัครในนามพรรคเพื่อไทย, โยทกา โคตุระพันธ์ ไม่สังกัดพรรค, และ จุรีพร สินธุไพร ผู้เคยดำรงตำแหน่งข้าราชการการเมืองประจำสำนักเลขาธิการนายกรัฐมนตรีในสมัยของพลเอก ประยุทธ์ จันทร์โอชา ไม่สังกัดพรรค
ช้างร้องไห้
ลักษณะทางพฤกษศาสตร์
ช้างร้องไห้เป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 30-40 เซนติเมตร ลักษณะคล้ายตาลโตนด ใบประกอบรูปนิ้วมือแกมขนนกสั้น ๆ แผ่ออก 40-45 ทาง กว้าง 2-3 เมตร ก้านใบยาว 1.8 เมตร ช่อดอกสมบูรณ์เพศ ยาว 1.2 เมตร ออกระหว่างกาบใบ สีขาวอมชมพู มีกลิ่นหอมอ่อน ๆ ผลรูปไข่กลับค่อนข้างแบน มี 3 พู ขนาด 10 เซนติเมตร เมื่อสุกมีสีม่วงอมน้ำตาล
ประโยชน์
ช้างร้องไห้เป็นปาล์มประดับที่นิยมปลูกกลางแจ้งหรือที่ร่มรำไร นอกจากนี้ผลอ่อนยังรับประทานได้ และน้ำตาลจากช่อดอก (งวง) ยังใช้ทำเป็นน้ำตาลคล้ายน้ำตาลโตนดได้ แต่มักพบไม่บ่อย เพราะช้างร้องไห้จะออกดอกปีละครั้ง
การเลือกตั้งนายกองค์การบริหารส่วนจังหวัดร้อยเอ็ด พ.ศ. 2565
แม้จะเป็นการเลือกตั้งระดับท้องถิ่น แต่การเลือกตั้งในครั้งนี้ได้รับความสนใจเป็นวงกว้าง สื่อหลายสำนักมีการวิเคราะห์ขยายผลไปยังการเลือกตั้งสมาชิกสภาผู้แทนราษฎรครั้งถัดไป ประกอบกับการปรากฏตัวของบุคคลสำคัญจากพรรคเพื่อไทยในเวทีปราศัยหลายแห่ง อาทิ แพทองธาร ชินวัตร บุตรสาวของ ทักษิณ ชินวัตร อดีตนายกรัฐมนตรี, จาตุรนต์ ฉายแสง และณัฐวุฒิ ใสยเกื้อ แกนนำพรรคเพื่อไทย และการชูสโลแกน "ร้อยเอ็ดแลนด์สไลด์"
ผลการเลือกตั้งปรากฏว่า เศกสิทธิ์ ไวนิยมพงศ์ พรรคเพื่อไทย ได้อันดับที่หนึ่ง ด้วยคะแนนเสียง 301,187 มากที่สุดในประวัติศาสตร์การเลือกตั้งนายก อบจ. ร้อยเอ็ด
ที่มา
เมื่อวันที่ 5 สิงหาคม พ.ศ. 2565 ศาลอุทธรณ์ภาค 4 ได้มีคำพิพากษาให้เพิกถอนสิทธิสมัครและสิทธิรับเลือกตั้งของ เอกภาพ พลซื่อ นายก อบจ. ร้อยเอ็ด ขณะนั้น เป็นเวลา 10 ปี จากกรณีปราศรัยใส่ร้าย มังกร ยนต์ตระกูล ผู้สมัครนายก อบจ. หมายเลข 3 กลุ่มเพื่อไทยร้อยเอ็ด ถือว่าเข้าข่ายเป็นความผิดตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 มาตรา 65 "ห้ามมิให้ผู้สมัครหรือผู้ใดกระทำการอย่างหนึ่งอย่างใดเพื่อจูงใจให้ผู้มีสิทธิเลือกตั้ง ลงคะแนนให้แก่ตนเองหรือผู้สมัครอื่น ให้งดเว้นการลงคะแนนให้แก่ผู้สมัคร หรือการชักชวนให้ไปลงคะแนนไม่เลือกผู้ใดเป็นสมาชิกสภาท้องถิ่นหรือผู้บริหารท้องถิ่น ด้วยวิธีการดังต่อไปนี้... (5) หลอกลวง บังคับ ขู่เข็ญ ใช้อิทธิพลคุกคาม ใส่ร้ายด้วยความเท็จ หรือจูงใจให้เข้าใจผิดในคะแนนนิยมของผู้สมัครใด..." จึงทำให้ตำแหน่งนายก อบจ. ร้อยเอ็ด ของเอกภาพเป็นอันสิ้นสุดลง
ต่อมาวันที่ 17 เดือน สิงหาคม พ.ศ. 2565 คณะกรรมการเลือกตั้งจังหวัดร้อยเอ็ดประกาศให้มีการเลือกตั้งนายกองค์การบริหารส่วนจังหวัดร้อยเอ็ด ตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 มาตรา 108 วรรคสอง โดยกำหนดวันเลือกตั้งเป็นวันอาทิตย์ที่ 25 กันยายน พ.ศ. 2565 ระยะเวลาสมัครรับเลือกตั้ง ตั้งแต่วันที่ 22 สิงหาคม พ.ศ. 2565 ถึง 26 สิงหาคม พ.ศ. 2565
ผู้สมัคร
การเลือกตั้งนายกองค์การบริหารส่วนจังหวัดร้อยเอ็ดครั้งนี้มีผู้สมัครรับเลือกตั้งทั้งสิ้น 4 คน ได้แก่ หมายเลข 1 รัชนี พลซื่อ ผู้สมัครอิสระ เป็นภรรยาของเอกภาพ พลซื่อ รัชนีเป็นอดีตนายก อบจ. คนแรกของจังหวัดร้อยเอ็ด (พ.ศ. 2547-2551) และอดีตสมาชิกสภาผู้แทนราษฎร ร้อยเอ็ด (พ.ศ. 2552–2554), หมายเลข 2 เศกสิทธิ์ ไวนิยมพงศ์ ลงสมัครในนามพรรคเพื่อไทย อดีตสมาชิกสภาผู้แทนราษฏร ร้อยเอ็ด 5 สมัย, หมายเลข 3 โยทกา โคตุระพันธ์ ผู้สมัครอิสระ, และหมายเลข 4 จุรีพร สินธุไพร ผู้สมัครอิสระ อดีตข้าราชการการเมือง ตำแหน่งประจำสำนักเลขาธิการนายกรัฐมนตรีในสมัยของพลเอก ประยุทธ์ จันทร์โอชา อีกทั้งเคยเป็นแกนนำคนสำคัญของแนวร่วมประชาธิปไตยต่อต้านเผด็จการแห่งชาติ (นปช.) ของเมืองพัทยา
การเลือกตั้ง
การเลือกตั้งจัดขึ้นในวันอาทิตย์ที่ 25 กันยายน พ.ศ. 2565 โดยคูหาเปิดเวลา 8 นาฬิกา ถึง 17 นาฬิกา มีจำนวนหน่วยเลือกตั้งทั้งสิ้น 2,535 หน่วย
ผลการเลือกตั้ง
หมายเหตุ: ตัวเลขใน คือหมายเลขผู้สมัคร
ฟุตบอลลีกเพลย์ออฟ ฤดูกาล 2016
การแข่งขัน ฟุตบอลลีกเพลย์ออฟ ของ ฤดูกาล 2015–16 จะจัดขึ้นในเดือนพฤษภาคม ค.ศ. 2016 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.
รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน ฟุตบอลลีกแชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.
ภูมิหลัง
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
รอบรองชนะเลิศ
รวมผลสองนัด เชฟฟีลด์ เวนส์เดย์ ชนะ 3–1.
รวมผลสองนัด บาร์นสลีย์ ชนะ 6–1.
รวมผลสองนัด มิลล์วอลล์ ชนะ 4–2.
รวมผลสองนัด พลีมัธ อาร์ไกล์ ชนะ 3–2.
รวมผลสองนัด เอเอฟซี วิมเบิลดัน ชนะ 3–2.
มาร์ติน โดโนแวน
มาร์ติน โดโนแวน (Martin Donovan; ชื่อเกิด มาร์ติน พอล สมิธ (Martin Paul Smith); เกิด 19 สิงหาคม พ.ศ. 2500) เป็นนักแสดงชาวอเมริกัน เขามีผลงานร่วมกับผู้กำกับ Hal Hartley มาเป็นเวลานาน โดยปรากฏตัวในภาพยนตร์หลายเรื่องเช่น Trust (1990), Surviving Desire (1991), Simple Men (1992), Flirt (1993), Amateur (1994), และ The Book of Life (1998), แสดงเป็น Jesus Christ ในยุคหลัง โดโนแวนยังรับบทเป็น Peter Scottson ในเคเบิลซีรีส์ของ Showtime รายการ Weeds เขาเขียนบท/กำกับการแสดงครั้งแรกด้วยภาพยนตร์เรื่อง Collaborator (2011)
แอนดี เซอร์กิส
แอนดี คลีเมนต์ เซอร์กิส (Andrew Clement Serkis; เกิด 20 เมษายน พ.ศ. 2507) เป็นนักแสดง, ผู้บรรยาย และผู้กำกับภาพยนตร์ชาวอังกฤษ เขาเป็นที่รู้จักกันดีในบทบาท performance capture การแสดงที่ประกอบไปด้วยการแสดงโมชั่นแคปเจอร์, งานแอนิเมชั่น และเสียงสำหรับตัวละครที่ computer-generated เช่น Gollum ในภาพยนตร์ไตรภาคเดอะลอร์ดออฟเดอะริงส์ (2544-2546) และ The Hobbit: An Unexpected Journey (2012) King Kong ในภาพยนตร์ชื่อเดียวกันปี ค.ศ. 2005 Caesar ใน ซีรีส์รีบูต Planet of the Apes (2554–2560) Captain Haddock / Sir Francis Haddock ในภาพยนตร์เรื่อง The Adventures of Tintin ของ Steven Spielberg (2011) และ Supreme Leader Snoke ในไตรภาคภาคต่อของ Star Wars ภาพยนตร์เรื่อง The Force Awakens (2015) และ The Last Jedi (2017) ในปี ค.ศ. 2018 เขาได้แสดงตัวละครของ Baloo ในภาพยนตร์ที่กำกับตนเองเรื่อง Mowgli: Legend of the Jungle
การเลือกตั้งนายกองค์การบริหารส่วนจังหวัดร้อยเอ็ด พ.ศ. 2563
'''การเลือกตั้งนายกองค์การบริหารส่วนจังหวัดร้อยเอ็ด พ.ศ. 2563''' จัดขึ้นเมื่อวันอาทิตย์ที่ 20 ธันวาคม พ.ศ. 2563 เป็นการเลือกตั้งผู้บริหารท้องถิ่นขององค์การบริหารส่วนจังหวัดร้อยเอ็ด (นายก อบจ. ร้อยเอ็ด) ครั้งแรกหลังรัฐประหารในประเทศไทย พ.ศ. 2557 ภายใต้รัฐธรรมนูญแห่งราชอาณาจักรไทย พุทธศักราช 2560 และ พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562
ผลการเลือกตั้งปรากฏว่า เอกภาพ พลซื่อ ผู้สมัครอิสระ ได้รับเลือกตั้งเป็นอันดับหนึ่ง เอาชนะ มังกร ยนต์ตระกูล กลุ่มเพื่อไทยร้อยเอ็ด อดีตนายก อบจ. ร้อยเอ็ด 2 สมัย ด้วยคะแนนเพียง 6,151 คะแนน ส่วนผู้สมัครจากคณะก้าวหน้า สถาพร ว่องสัธนพงษ์ ได้คะแนนเสียงเป็นอันดับสาม
ผลการเลือกตั้ง
หมายเหตุ: ตัวเลขใน คือหมายเลขผู้สมัคร
อ้างอิง:
โทงิตสึ
โทงิตสึ (時津町 (Togitsu-chō)) เป็นเมืองที่ตั้งอยู่ในอำเภอนิชิโซโนงิ จังหวัดนางาซากิ ประเทศญี่ปุ่น มีขนาดพื้นที่ทั้งสิ้น 20.73 ตารางกิโลเมตร ณ 31 มีนาคม ค.ศ. 2017 เมืองนี้มีประชากรประมาณ 30,084 คน และมีความหนาแน่นของประชากร 1,500 คนต่อตารางกิโลเมตร
โทงิตสึมีความโดดเด่นเรื่องร้านค้าปลีกที่มีหลากหลาย และเป็นศูนย์กลางการค้าของอำเภอนิชิโซโนงิ จังหวัดนางาซากิ
ภูมิศาสตร์
โทงิตสึตั้งอยู่ติดกับเมืองนางาโยะทางทิศตะวันออก ติดกับนครนางาซากิทางทิศใต้และทิศตะวันตก ส่วนทางทิศเหนือติดกับอ่าวโอมูระ
การศึกษา
โทงิตสึมีโรงเรียนมัธยมปลาย 1 แห่ง คือ โรงเรียนมัธยมเซอุงกากูเอ็ง, โรงเรียนมัธยมต้น 3 แห่ง (รวมเซอุงด้วย), และโรงเรียนประถม 4 แห่ง
คลองลำปลาทิว
คลองลำปลาทิว เป็นคลองสาขาหนึ่งของคลองแสนแสบที่ขุดแยกขึ้นมาทางทิศตะวันออกไปทางลำต้นกล้วยและลำผักชี ส่วนต้นคลองเรียกว่า "คลองลำปะทิว" ส่วนกลางคลองเรียกว่า คลองขุดใหม่ ส่วนปลายคลองก่อนเชื่อมกับคลองลำพระองค์เรียกว่า คลองลำผักชี แต่ชาวหนองจอกมักเรียกว่า "คลองขุดใหม่" แต่เดิมนั้นคลองลำปลาทิวเริ่มต้นตั้งแต่ลำผักชีไปถึงหัวตะเข้และมีการขุดคลองต่อจากลำผักชีมาถึงหนองจอก คลองแสนแสบ เรียกว่า "คลองขุดใหม่" ต่อมาเรียกเป็นคลองเส้นเดียวกันว่า "คลองลำปลาทิว" ตั้งแต่หนองจอกถึงหัวตะเข้
ชื่อ
สมัยก่อนเรียกชื่อว่า คลองลำปะทิว ซึ่งอาจมีความหมายว่า เส้นทาง (ลำ) ที่พบเห็น (ปะ) แมกไม้สองข้างตลอดทาง (ทิว) ส่วนคำว่า "ปลาทิว" เป็นปลาที่ไม่มีอยู่จริง จึงอาจสันนิษฐานว่าคงเพี้ยนมาจาก "คลองลำปลาซิว"
อีกข้อสันนิษฐานหนึ่งมีเรื่องเล่าว่าบริเวณนี้มีชุมชนมอญอพยพมา มีผัวเมียคู่หนึ่งพายเรือตามกลุ่มเพื่อนไม่ทัน จนเพื่อน ๆ สงสัยและต้องพายเรือกลับมาดู พบว่าสองผัวเมียทะเลาะกันอยู่ ว่าจะพายไปเส้นทางไหน จึงตะโกนร้องว่า "ปะเทีย ปะเทีย" (แปลว่าอย่าทะเลาะกัน) ภายหลังจากเพี้ยนมาเป็นคลองลำปลาทิว
สถานที่ริมคลอง
บริเวณสี่แยกหัวตะเข้ เป็นจุดบรรจบกันของคลองลำปลาทิว คลองประเวศบุรีรมย์และคลองหัวตะเข้ บริเวณนี้เป็นที่ตั้งของชุมชนหัวตะเข้
ชุมชนลำปลาทิวในพื้นที่เขตลาดกระบัง ตั้งอยู่ริมคลอง พื้นที่มีลักษณะเป็นแอ่งกระทะ ทำให้ถูกน้ำท่วมขังเป็นประจำทุกปีโดยเฉพาะในฤดูฝนเมื่อน้ำเหนือไหลมาพื้นที่แห่งนี้จะได้รับผลกระทบเป็นแห่งแรก ๆ ของกรุงเทพมหานคร
วัดที่ตั้งอยู่ริมคลองคือ วัดสุทธาโภชน์ซึ่งเป็นวัดมอญ มีประเพณีที่สืบทอดยาวนานคือประเพณีตักบาตรพระร้อยทางเรือ โดยประชาชนจะนั่งคอยใส่บาตรพระเรียงรายอยู่ริมตลิ่งตามแนวคลองลำปลาทิว
พระเจ้าบรมวงศ์เธอ พระองค์เจ้าโกมลเสาวมาล
พระเจ้าบรมวงศ์เธอ พระองค์เจ้าโกมลเสาวมาล หรือ พระองค์เจ้าโกมลเสาวมาลย์ (19 กันยายน พ.ศ. 2430 — 19 เมษายน พ.ศ. 2433) พระราชธิดาพระองค์ที่ 55 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาวง
พระประวัติ
พระเจ้าบรมวงศ์เธอ พระองค์เจ้าโกมลเสาวมาล ประสูติเมื่อวันที่ 19 กันยายน พ.ศ. 2430 เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาวง พระองค์ทรงได้รับพระราชทานพระนามและสมโภชน์เดือนในวันพฤหัสบดีที่ 20 ตุลาคม พ.ศ. 2430 โดยในเวลาเช้าได้ทรงเลี้ยงพระ และทรงเครื่องไว้พระเกษา เวลาเย็นทรงตั้งบายศรีทองเงินสมโภชตามธรรมเนียม พระบาทสมเด็จพระจุลจอมเกล้าเจ้าอยู่หัวทรงพระราชทานพระนามว่า พระเจ้าลูกเธอ พระองค์เจ้าหญิงโกมลเสาวมาล
สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารทรงบันทึกไว้ในจดหมายเหตุรายวันของพระองค์ว่า
"...วันพฤหัสบดีที่ ๒๐ ตุลาคม พ.ศ. ๒๔๓๐... ค่ำเราได้เชิญหีบพระมหาสังข์ตามเสด็จลงไปสมโภชน์เดือนลูกแม่วงประทานพระนามว่าพระองค์เจ้าหญิงโกมลเสาวมาล เสด็จขึ้น เรากลับมาเรือน..."
พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 18 ตุลาคม พ.ศ. 2433 พระสรีรังคารของพระองค์ถูกบรรจุในอนุสาวรีย์พระเจ้าบรมวงศ์เธอ พระองค์เจ้าโกมลเสาวมาล ในสุสานหลวง วัดราชบพิธสถิตมหาสีมารามราชวรวิหาร
ประชาธิปไตยที่ไม่เสรี
ประชาธิปไตยที่ไม่เสรี (Illiberal Democracy) นั้นคือประชาธิปไตยที่ถูกจำกัดสิทธิพลเมืองที่แม้โดยที่อาจจะอยู่ภายใต้รัฐบาลที่มาจากการเลือกตั้ง ประชาชนถูกละเมิด และมีสิทธิที่จำกัด หรือไม่ได้รับความคุ้มครอง มีการปิดกั้นการเข้าถึงข้อมูล สื่อถูกควบคุม และการแสดงความคิดเห็นของประชาชนอยู่ภายใต้การควบคุมอย่างเข้มงวดจากรัฐ นอกจากนี้ในระบอบประชาธิปไตยที่ไม่เสรี กระบวนการเลือกตั้งมักไม่เป็นไปตามหลักการเลือกตั้งในระบอบเสรีประชาธิปไตย ที่เน้นความโปร่งใส (transparency) เป็นอิสระ (free) จากการครอบงำโดยผู้กุมอำนาจรัฐหรืออำนาจอื่นใด การแข่งขันเลือกตั้งให้ความเป็นธรรม (fair) กับผู้แข่งขันและผู้สนับสนุนทุกฝ่าย และประกันความลับของผู้ลงคะแนนเลือกตั้ง (secret ballot) ระบอบประชาธิปไตยที่ไม่เสรีมักเกิดขึ้นในสังคมที่อยู่ระหว่างการเปลี่ยนผ่านจากระบอบที่ไม่เป็นประชาธิปไตยไปสู่การเป็นประชาธิปไตย ซึ่งมักจะเกิดขึ้นในประเทศกำลังพัฒนา (developing country) หรือประเทศประชาธิปไตยใหม่ (new democracies) แต่บางครั้งประเทศที่พัฒนาแล้วบางประเทศก็อาจมีมิติของประชาธิปไตยที่ไม่เสรีปรากฏให้เห็นได้ด้วยเช่นกัน อาทิ ในสิงคโปร์ที่มีการเลือกตั้งที่สร้างกติกาปิดกั้นการแข่งขัน กีดกันผู้สมัครฝ่ายค้าน ไม่ประกันความลับของผู้ลงคะแนนเสียงเลือกตั้ง และการจำกัดสิทธิเสรีภาพของสื่อมวลชนและประชาชนในการแสดงความคิดเห็น (Zakaria, 1997: 22-43)